3 o‘zbekistonlik blits-shaxmat bo‘yicha jahon chempionatining 1-turini g‘alaba bilan boshladi

Polsha poytaxti Varshava shahrida blits-shaxmat bo‘yicha jahon chempionatiga start berildi. Birinchi turda Nodirbek Abdusattorov, Jahongir Vohidov, Javohir Sindorov hamda Shamsiddin Vohidov AQSh, Polsha, Birlashgan Arab Amirliklari va Braziliya vakillariga qarshi dona surishdi.
Ushbu juftliklarda birgina Jahongir Vohidov amerikalik raqibiga imkoniyatni boy berdi.
Bugunning o‘zida 12 ta o‘yin o‘tkaziladi.
Blits-shaxmatda o‘yinchilarga raqibini mot qilish uchun 3 daqiqa, dona surish uchun 5 soniya vaqt taqdim etiladi.